open-index/open-wikipedia-markdown huggingface dataset:
মোগুল

***মোগুল - দ্য গুলশান কুমার স্টোরি*** হলো একটি আসন্ন ২০১৯-এর ভারতীয় জীবনীসংক্রান্ত চলচ্চিত্র যেটি সুভাশ কাপুর কর্তৃক লিখিত এবং পরিচালিত এবং ভূষাণ কুমার কর্তৃক প্রযোজিত। এই চলচ্চিত্রটি গুলশান কুমারের জীবনীর উপর ভিত্তি করে নির্মিত যিনি হলেন টি-সিরিজ সঙ্গীত লেবেল (সুপার ক্যাসেটেস ইন্ডাস্ট্রিজ লিমিটেড), এবং একজন বলিউড প্রযোজক। এই চলচ্চিত্রটি ২০১৯-এ মুক্তি দেওয়ার জন্য স্থির করা হয়েছে।

## শ্রেষ্ঠাংশে
* গুলশান কুমার হিসেবে আমির খান
* দাউদ ইব্রাহিম হিসেবে গুলশান গ্রোভার
* সুদেশ কুমারী দুয়া হিসেবে মৌনী রায়
* চন্দ্রভুষাণ কুমার দুয়া হিসেবে বিক্রম গোখালে
* কৃষাণ কুমার হিসেবে ফয়সাল খান
* তানিয়া সিং হিসেবে দিব্যা দত্ত
* ভুষাণ কুমার হিসেবে আধার জৈন
* নাদিম সাইফি হিসেবে অমিত সিয়াল
* শ্রাবাণ রাথোড় হিসেবে নিরাজ কবি
* মহেশ ভাট হিসেবে সঞ্জয় কাপুর
* রাহুল রয় হিসেবে ধারিয়া কারওয়া
* অনু আগারওয়াল হিসেবে সাহের বাম্ববা
* দীপক তিজোরি হিসেবে পরেশ পাহুজা
* সাজিদ নাদিয়াদয়ালা হিসেবে দর্শন কুমার
* অরুনা ইরানী হিসেবে অম্রুতা সুভাষ
* শিল্পা শিরোদকার হিসেবে আনিয়া সিং
* শক্তি কাপুর হিসেবে তিনি নিজেই
* কিরণ কুমার হিসেবে তিনি নিজেই

## মুক্তি
এই চলচ্চিত্রটিকে ভারতে ২০১৯ সালে মুক্তি দেওয়ার জন্য তালিকাভুক্ত করা হয়েছে।
## তথ্যসূত্র

## বহিঃসংযোগ
* 

বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১৯-এর চলচ্চিত্র
বিষয়শ্রেণী:বাস্তব ব্যক্তি অবলম্বনে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বাংলা ডাহর

**বাংলা ডাহর** (বৈজ্ঞানিক নাম *Eupodotis bengalens*), **বেঙ্গল ফ্লোরিক্যান** বা **বেংগল বাস্টার্ড** নামেও পরিচিতি লাল তালিকাভুক্ত এই পাখি পৃথিবীর কিছু দেশে দেখা যায় । কম্বোডিয়া , ভিয়েতনাম , ভারত , নেপাল হল এদের বাসভূমি। ২০১৩ সাল অনুসারে বর্তমানে এদের সংখ্যা কমে দেড় হাজার এর কাছাকছি হয়ে গেছে। ভারতের তরাই অঞ্চল এর বনভূমিতে , উত্তর প্রদেশ ,পশ্চিমবঙ্গ এর জলদাপাড়া ও অরুনাচলপ্রদেশে এদের দেখা মেলে ।

## তথ্যসূত্র

বিষয়শ্রেণী:বাংলাদেশের পাখি
বিষয়শ্রেণী:নেপালের পাখি
বিষয়শ্রেণী:ভারতের পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:১৭৮৯-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
জাহাজ নির্মাণ

**জাহাজ নির্মাণ** হল জাহাজ অথবা অন্যান্য ভাসমান নৌযান এর নির্মাণ।
 
এটি সাধারণত শিপ-ইয়ার্ড নামক একটি বিশেষ স্থাপনায় করা হয়ে থাকে। **জাহাজ নির্মাতা** পেশাটি লিপিবদ্ধ ইতিহাস-এরও আগে থেকে চলে আসছে। বাণিজ্যিক ও সামরিক উভয় ক্ষেত্রেই জাহাজ-নির্মাণ ও জাহাজ-মেরামতকে **নৌ প্রকৌশল** বলে আখ্যায়িত করা হয়।

তেমনই রয়েছে নৌকা-নির্মাণ শিল্প যা জাহাজ-নির্মাণ থেকে ভিন্ন।

জাহাজ ভেঙ্গে ফেলাকে জাহাজ ভাঙ্গা শিল্প হিসেবে আখ্যায়িত করা হয়।

## ইতিহাস
### প্রাক-ইতিহাস
প্রত্নতাত্ত্বিক নিদর্শন থেকে জানা যায় যে, মানুষ প্রথম এশিয়া-এর মূল ভূখণ্ড থেকে সমুদ্রপথে বোর্নিও পৌছায় ১২,০০০ বছর আগে **বরফযুগ** চলাকালিন সময়ে যখন সমুদ্রের উচ্চতা কম ছিল এবং দ্বীপসমুহের মধয়বর্তি দুরত্ব কম ছিল। 
(দেখুন বোর্নিও এর ইতিহাস এবং পাপুয়া নিউগিনি)।
এছাড়াও নিউ গিনি ও অস্ট্রেলিয়ার আদিবাসীরা **লম্বোক স্ট্রেট** থেকে **সাহুল**-এ পাড়ি জমায় প্রায় ৫০,০০০ বছরেরও আগে।

### খ্রিস্টপূর্ব চতুর্থ সহস্রাব্দ

### খ্রিস্টপূর্ব তৃতীয় সহস্রাব্দ

### খ্রিস্টপূর্ব দ্বিতীয় সহস্রাব্দ

### খ্রিস্টপূর্ব প্রথম সহস্রাব্দ

### প্রাক প্রথম খ্রিস্ট সহস্রাব্দ

### আধুনিক জাহাজনির্মাণ কৌশল

### জাহাজ মেরামত শিল্প

সব জাহাজই একটা সময় মেরামতের প্রয়োজন হয়। এই কাজের একটি অংশ ক্লাসিফিকেশন সোসাইটির তত্ত্বাবধানে পরিচালিত হতে হবে।
অনেক মেরামত জাহাজের নাবিকদল কর্তৃক সমুদ্র বা বন্দরে সম্পন্ন হয়। তবে বেশিরভাগ মেরামতের কাজ করতে হয় জাহাজ মেরামত কেন্দ্রে যখন জাহাজের বাণিজ্যিক চলাচল বন্ধ থাকে।
তবে মেরামতের পূর্বে তরল পদার্থবাহী জাহাজকে অবশ্যই ট্যাংক পরিষ্কার এবং এর বর্জ্য(নোংরা পরিষ্কারের পানি এবং হাইড্রোকার্বন উচ্ছিষ্ট) নিষ্কাসনের জন্য ডিব্যালাস্টিং স্টেশনে যেতে হবে।

## আরও দেখুন
*জাহাজ
*নৌকা
*জাহাজ ভাঙ্গা শিল্প

## তথ্যসূত্র

;Notes

* 
* 

## বহিঃসংযোগ

* Shipbuilding Picture Dictionary
* U.S. Shipbuilding—extensive information about the U.S. shipbuilding industry, including over 500 pages of U.S. shipyard construction records
* Shipyards United States—from GlobalSecurity.org
* Shipbuilding News
* Bataviawerf – the Historic Dutch East Indiaman Ship Yard—Shipyard of the historic ships Batavia and Zeven Provincien in the Netherlands, since 1985 here have been great ships reconstructed using old construction methods.
* Photos of the reconstruction of the Dutch East Indiaman Batavia —Photo web site about the reconstruction of the *Batavia* on the shipyard Batavia werf, a 16th-century East Indiaman in the Netherlands. The site is constantly expanding with more historic images as in 2010 the shipyard celebrates its 25th year.




বিষয়শ্রেণী:Commercial item transport and distribution
বিষয়শ্রেণী:Naval architecture
বিষয়শ্রেণী:জাহাজ নির্মাণ
বিষয়শ্রেণী:নৌ স্থাপত্য
মুঘল–মারাঠা যুদ্ধ

মুঘল-মারাঠা যু্দ্ধসমূহ মারাঠা সাম্রাজ্য ও মুঘল সাম্রাজ্য এর মধ্যে ১৬৮০ থেকে ১৭০৭ খ্রিষ্টাব্দে সংঘটিত হয়। শিবাজীর প্রতিষ্ঠিত মারাঠা অধিকৃত বীজাপুর অঞ্চলে মুঘল সম্রাট আওরঙ্গজেব এর আক্রমণে ১৬৮০ সালে দাক্ষিণাত্য মালভূমি যুদ্ধ শুরু হয়েছিল।

## সম্ভাজীর অধীনে মারাঠাগণ (১৬৮১-১৬৮৯)
১৬৮১ সালের প্রথমার্ধে গুজরাত, মহারাষ্ট্র, কর্ণাটক ও মধ্যপ্রদেশ এর মারাঠা দুর্গ দখলের উদ্দেশ্যে প্রচুর মুঘল সৈন্য প্রেরণ করা হয়। সম্ভাজী মুঘল সম্রাটের বিদ্রোহী পুত্র সুলতান মুহম্মদ আকবরকে আশ্রয় দিলে ঔরঙ্গজেব এতে ক্রুদ্ধ হন। ১৬৮১ এর সেপ্টেম্বরে ঔরঙ্গজেব মেবার এর রাজপ্রাসাদ সংক্রান্ত দ্বন্দ্ব মিটিয়ে অপেক্ষাকৃত নতুর মারাঠা সাম্রাজ্য বিজয় করতে দক্ষিণে যাত্রা শুরু করেন। তিনি দাক্ষিণাত্য মালভূমিতে মুঘল কার্যালয় ঔরঙ্গাবাদ, মহারাষ্ট্র এসে পৌঁছান এবং এখানে রাজধানী স্থাপন করেন। মুঘল বাহিনীতে প্রায় পাঁচ লক্ষ সৈন্য ছিল। এটি ছিল সবদিক দিয়ে একটি অসম যুদ্ধ। ১৬৮১ সালের শেষে মুঘলরা রামসেজ দুর্গ অবরোধ করে নেয়। তবে মারাঠারা এই আক্রমণে প্রতিরোধ গড়ে তোলে। মারাঠা প্রতিরোধের কারণে মুঘলদের দুর্গটি দখল করতে সাত বছর সময় লাগে। ১৬৮১ এর ডিসেম্বরে সম্ভাজী মুরুদ জাঞ্জিরা আক্রমণ করেন, তবে প্রথম প্রয়াস ব্যর্থ হয়।  একই সময় ঔরঙ্গজেবের এক সৈন্যাধ্যক্ষ হুসেন আলী খান উত্তর কঙ্কণ আক্রমণ করেন। সম্ভাজী তখন জাঞ্জিরা ছেড়ে হুসেন আলী খানকে আক্রমণ করেন এবং ধাওয়া দিয়ে আহমেদনগর পাঠিয়ে দেন। ঔরঙ্গজেব পর্তুগিজদের সঙ্গে গোয়াতে বণিক নৌকা রাখার একটি চুক্তি স্বাক্ষরের চেষ্টা করেন। তাহলে সমুদ্রপথে দাক্ষিণাত্যে রসদ সরবরাহের আরেকটি পথ সৃষ্টি হতো। সম্ভাজী এ সংবাদ পেয়ে যান এবং পর্তুগিজদের আক্রমণ করে গোয়া উপকূলে তাড়িয়ে দেন। আলভরের প্রতিনিধি পর্তুগিজদের প্রধান দপ্তরটি প্রতিরক্ষা করতে সফল হয়। এসময় বিশাল মুঘল সৈন্যবাহিনী দাক্ষিণাত্যের সীমানায় জড়ো হয়। দক্ষিণ ভারতে আসন্ন সংঘর্ষ তখন স্পষ্টরূপে প্রতীয়মান হয়েছিল।

বিষয়শ্রেণী:১৭শ শতাব্দীর সশস্ত্র সংঘাত
বিষয়শ্রেণী:১৮শ শতাব্দীর সশস্ত্র সংঘাত
বিষয়শ্রেণী:ভারতের সামরিক ইতিহাস
বিষয়শ্রেণী:ভারত জড়িত যুদ্ধ
বিষয়শ্রেণী:১৮শ শতাব্দীতে ভারত
বিষয়শ্রেণী:মুঘল সাম্রাজ্য জড়িত যুদ্ধ
সৈয়দ মাহমুদ হোসেন

**সৈয়দ মাহমুদ হোসেন** (জন্ম ৩১ ডিসেম্বর ১৯৫৪) একজন বাংলাদেশী আইনজীবী ও বিচারক, যিনি বাংলাদেশের ২২তম প্রধান বিচারপতি হিসেবে দায়িত্ব পালন করেছেন। তিনি ২০২১ সালের ৩০ শে ডিসেম্বর অবসরে যান।

## জন্ম ও পরিচয়
বিচারপতি সৈয়দ মাহমুদ হোসেন ১৯৫৪ সালের ৩১ ডিসেম্বর কুমিল্লা জেলার নাঙ্গলকোট উপজেলার দৌলখাঁড় ইউনিয়নের, দেওভান্ডার গ্রামে জন্মগ্রহণ করেন।তার বাবা সৈয়দ মুস্তফা আলী ছিলেন কুমিল্লা জেলা আদালতের একজন প্রথিতযশা আইনজীবী। তাঁর মায়ের নাম বেগম কাওসার জাহান।

## শিক্ষাজীবন
সৈয়দ মাহমুদ হোসেন কুমিল্লা জিলা স্কুল থেকে ১৯৭২ সালে সেকেন্ডারি স্কুল সার্টিফিকেট, কুমিল্লা ভিক্টোরিয়া কলেজ থেকে ১৯৭৪ সালে এইচএসসি এবং ১৯৭৬ সালে চট্টগ্রাম বিশ্ববিদ্যালয়ের অধীনে স্নাতক ও ১৯৮০ সনে একই বিশ্ববিদ্যালয়ের অধীনে কুমিল্লা আইন কলেজ থেকে এলএল.বি ডিগ্রি অর্জন করেন। পরবর্তীতে তিনি লন্ডন বিশ্ববিদ্যালয়ের স্কুল অব ওরিয়েন্টাল আফ্রিকান স্টাডিজ এবং ইনস্টিটিউট অব অ্যাডভান্সড লিগ্যাল স্টাডিজ থেকে আইন পেশার ব্যবহারিক ও পেশাগত বিষয়সমূহের উপর উচ্চতর প্রশিক্ষণ সম্পন্ন করেন।

## কর্মজীবন
১৯৮১ সালে আইনজীবী হিসেবে তালিকাভুক্ত হয়ে তিনি তাঁর পিতার সাহচর্যে কুমিল্লা জেলা ও দায়রা জজ আদালতে আইন পেশা পরিচালনা শুরু করেন। পরবর্তীতে তিনি ১৯৮৩ সালে সুপ্রিম কোর্টের হাইকোর্ট বিভাগে অ্যাডভোকেট হিসেবে অন্তর্ভুক্ত হন। ১৯৯৯ সালে তিনি ডেপুটি অ্যাটর্নি জেনারেল হিসেবে নিয়োগ পান। সৈয়দ মাহমুদ হোসেন ২০০১ সালের ২২ ফেব্রুয়ারি হাইকোর্ট বিভাগের অতিরিক্ত বিচারপতি হিসেবে এবং এর দুই বছর পর ২০০৩ সালের ২২ ফেব্রুয়ারি একই বিভাগের স্থায়ী বিচারপতি হিসেবে নিয়োগ পান।২০১১ সালের ২৩ ফেব্রুয়ারি তিনি আপীল বিভাগের বিচারপতি হিসেবে নিয়োগ পান। সৈয়দ মাহমুদ হোসেন দু’বার বাংলাদেশের জাতীয় নির্বাচন কমিশন গঠনের জন্য গঠিত সার্চ কমিটির চেয়ারম্যান ছিলেন। ২০১৮ সালের ৩ ফেব্রুয়ারি তিনি বাংলাদেশের প্রধান বিচারপতি হিসেবে শপথ গ্রহণ করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:বাংলাদেশের প্রধান বিচারপতি
বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বিষয়শ্রেণী:কুমিল্লা জেলার ব্যক্তি
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:লন্ডনের এসওএএস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কুমিল্লা_জিলা_স্কুলের_প্রাক্তন_শিক্ষার্থী
গভীরতামিতি

**গভীরতামিতি** () বলতে সাগর, মহাসাগর এবং কদাচিৎ গভীর হ্রদের জলপৃষ্ঠ থেকে তলদেশ বা মেঝের গভীরতা নির্ণয় ও পরিমাপ করার বিজ্ঞানকে বোঝায়।  অন্য ভাষায় গভীরতামিতি হল ভূ-উচ্চতামিতি বা ভূ-সংস্থানবিজ্ঞানের সমতুল্য জলনিম্নস্থ রূপ। গভীরতামিতির সাথে জললেখবিজ্ঞানের সম্পর্ক আছে। জললেখবিজ্ঞানীদের দ্বারা তৈরিকৃত জললৈখিক মানচিত্রে সাধারণত জলপৃষ্ঠে বা জলপৃষ্ঠের নিচে নৌযান পরিচালনায় নিরাপত্তা প্রদানের উদ্দেশ্যে তৈরি করা হয়। এগুলিতে সাধারণত সমুদ্র তলদেশের বন্ধুরতা (অর্থাৎ উঁচু-নিচু প্রকৃতি) অনেকগুলি সমোচ্চ রেখা দ্বারা নির্দেশ করা হয়, যেগুলিকে গভীরতামিতিতে সমগভীর রেখা হিসেবে ডাকা হয়। এছাড়া এই মানচিত্রগুলিতে নির্বাচিত কিছু গভীরতাও প্রদর্শন করা থাকে ও জলপৃষ্ঠে নৌচালনার জন্য প্রয়োজনীয় তথ্য দেওয়া থাকে। অন্যদিকে গভীরতামাপক মানচিত্র অপেক্ষাকৃত সাধারণ একটি মানচিত্র, যাতে নৌ-নিরাপত্তার ব্যাপারটি তেমন গুরুত্বপূর্ণ নয়; এগুলিতে ডিজিটাল বন্ধুরতা প্রতিমান এবং কৃত্রিম আলোকসম্পাত পদ্ধতি ব্যবহার করে প্রদর্শিত গভীরতার বিশদ ব্যাখ্যা প্রদান করা হতে পারে।

কখনও কখনও পৃথিবীর সমস্ত সমুদ্র ও মহাসমুদ্রের গভীরতামিতিক তথ্য (বৈশ্বিক গভীরতামিতি) এবং স্থলভাগের ভূ-সংস্থানিক তথ্য একত্রিত করে একটি বৈশ্বিক বন্ধুরতা প্রতিমান তৈরী করা হতে পারে।

প্রত্নগভীরতামিতি নামক বিজ্ঞানে অতীতের সাগর-মহাসাগর-হ্রদের গভীরতা নিয়ে অধ্যয়ন করা হয়।

## পরিভাষা (বাংলা থেকে ইংরেজি; বাংলা বর্ণানুক্রমে)

* কৃত্রিম আলোকসম্পাত - Artificial illumination 
* গভীরতামিতি - Bathymetry 
* গভীরতামিতিক মানচিত্র - Bathymetric chart 
* জলপৃষ্ঠনিম্নস্থ নৌচালনা - Sub-surface navigation
* জললেখবিজ্ঞান - Hydrography 
* জললৈখিক মানচিত্র - Hydrographic chart 
* ডিজিটাল বন্ধুরতা প্রতিমান - Digital Terrain Model 
* নৌচালা, নৌযান চালনা - Navigation 
* প্রত্নগভীরতামিতি - Paleobathymetry 
* বৈশ্বিক গভীরতামিতি - Global bathymetry 
* বৈশ্বিক বন্ধুরতা প্রতিমান - Global Relief Model 
* ভূ-উচ্চতামিতি - Hypsometry 
* ভূ-সংস্থানবিজ্ঞান - Topograhy 
* ভূ-সংস্থানিক - Topographic 
* শব্দন - Sounding 
* সমগভীর রেখা - Depth contour 
* সমগভীর রেখা - Isobath 
* সমুদ্র তলদেশীয় বন্ধুরতা - Seafloor relief 
* সমোচ্চ রেখা - Contour line 

## তথ্যসূত্র

বিষয়শ্রেণী:মানচিত্রাঙ্কনবিদ্যা
বিষয়শ্রেণী:ভূমিরূপবিজ্ঞান
বিষয়শ্রেণী:সমুদ্রবিজ্ঞান
বিষয়শ্রেণী:ভূ-সংস্থানবৈজ্ঞানিক কৌশল
গভীরতামিতিক মানচিত্র

থাম্ব|লইহি সামুদ্রিক পবর্তের গভীরতামিতিক মানচিত্র
ডান|থাম্ব|বেয়ার হ্রদের গভীরতামিতিক মানচিত্র
**গভীরতামিতিক মানচিত্র** সমগভীরতা রেখা দিয়ে চিহ্নিত এক ধরনের মানচিত্র যেখানে জলে নিমজ্জিত সাগর ও মহাসাগরের তলদেশের বন্ধুরতা (উঁচু-নিচু প্রকৃতি) ও অন্যান্য ভূ-প্রাকৃতিক বৈশিষ্ট্যসমূহ অধ্যয়ন করা হয়। এই মানচিত্রগুলি তৈরির মূল উদ্দেশ্য হল সাগর-মহাসাগরের তলদেশের ভূ-সংস্থানিক গভীরতার বিস্তারিত বিবরণ দেওয়া এবং একই সাথে অন্তর্জলীয় (জলে নিমজ্জিত) বিভিন্ন ভূ-প্রাকৃতিক বৈশিষ্ট্যের আকার, আকৃতি ও এগুলির আঞ্চলিক বণ্টন নিয়ে তথ্য সরবরাহ করা। এই মানচিত্রে সমুদ্রপৃষ্ঠের নির্দিষ্ট একক বিন্দুতে ধ্বনি জরিপকৃত গভীরতার মান প্রদান করা হলেও মূলত সমুদ্রপৃষ্ঠের নিচে একই গভীরতায় অবস্থিত সমস্ত পরিমাপকৃত জ্ঞাত বিন্দু ও পরিমাপ না করে লব্ধ বিন্দুগুলিকে সংযুক্ত করে সমগভীর রেখা অঙ্কন করে অন্তঃসাগরীয় ভূ-সংস্থান প্রকাশ করা হয়।

সমুদ্রপৃষ্ঠের উপরে অবস্থিত স্থলভাগ বা ভূমির জন্য যে সমতুল্য মানচিত্র অঙ্কন করা হয়, তাকে ভূ-সংস্থানিক মানচিত্র বলে। গভীরতামিতিক জরিপ ও মানচিত্রগুলি জললেখবিজ্ঞান, সমুদ্রবিজ্ঞান, সামুদ্রিক ভূবিজ্ঞান, অন্তর্জলীয় প্রকৌশল ও অন্যান্য বিশেষায়িত ক্ষেত্রের সাথে সম্পর্কিত। গভীরতামিতিক উপাত্ত দিয়ে সাধারণ গভীরতামিতিক মানচিত্র ছাড়াও একটি নির্বাচিত বৈশিষ্ট্যের জন্য উল্লম্বভাবে কর্তিত পার্শ্বচিত্রও সৃষ্টি করা হতে পারে।
 
## জললেখবিজ্ঞান ও জললৈখিক মানচিত্রের সাথে তুলনা
গভীরতামিতিক জরিপগুলি জললেখবিজ্ঞানের কর্মকাণ্ডের অংশবিশেষ। তবে এগুলি জললৈখিক জরিপের চেয়ে সামান্য আলাদা। জললৈখিক জরিপের ব্যবহার অনেক সীমিত। বিভিন্ন জাতীয় ও আন্তর্জাতিক সংস্থা নিরাপদ নৌচালনার উদ্দেশ্যে এই জললৈখিক জরিপগুলি পরিচালনা করে থাকে এবং জরিপে প্রাপ্ত তথ্য-উপাত্ত ব্যবহার করে নৌ-মানচিত্র ও সহায়ক পুস্তক প্রকাশ করে থাকে। গভীতরামিতিক মানচিত্রের লক্ষ্য সমুদ্র তলদেশের গভীরতাসহ অন্যান্য বহু ভূ-প্রাকৃতিক বৈশিষ্ট্য সঠিক ও বিশদভাবে উপস্থাপন করা। অন্যদিকে জললৈখিক মানচিত্র তথা নৌ-মানচিত্রের মূল উদ্দেশ্য হল নৌযান চালনার নিরাপত্তার জন্য আবশ্যকীয় তথ্য প্রদান করা। জললৈখিক বা নৌ-মানচিত্র তাই অপেক্ষাকৃত সরল এক ধরনের মানচিত্র যেখানে কেবলমাত্র সেইসব বৈশিষ্ট্য উপস্থাপন করা হয়, যেগুলি নাবিকদেরকে জলে নিমজ্জিত বিপদজনক ভূমিরূপ বা বস্তুকে এড়িয়ে নিরাপদে নৌযান চালনায় সহায়তা করে; বাকী বৈশিষ্ট্যগুলি উপস্থাপন করা হয় না।

## তথ্যসূত্র

## আরও দেখুন
* নৌ-মানচিত্র
* মহাসমুদ্রসমূহের সাধারণ গভীরতামিতিক মানচিত্র

## বহিঃসংযোগ
* 3-D Bathymetric Chart Activity: An introduction to the Nautical Chart
* "The very earliest rendition of a bathymetric map of an oceanic basin. Matthew Fontaine Maury published this map in 1853 in his book  "Explanations and Sailing Directions to Accompany the Wind and Current Charts ...." NOAA Photo Library. 
* General Bathymetric Chart of the Oceans (GEBCO)

বিষয়শ্রেণী:প্রাকৃতিক ভূগোল
বিষয়শ্রেণী:জললেখবিজ্ঞান
বিষয়শ্রেণী:বৈজ্ঞানিক প্রতিরূপ নির্মাণ
বিষয়শ্রেণী:মানচিত্রের ধরন
অঙ্কিতা লোখন্ডে

**অঙ্কিতা লোখন্ডে** হচ্ছেন একজন ভারতীয় টেলিভিশন অভিনেত্রী। তিনি ২০০৯ সালে জি টিভির জনপ্রিয় ধারাবাহিক পবিত্র রিশতায় অভিনয়ের মাধ্যমে টেলিভিশন পর্দায় অভিষেক করেন। তিনি কালারসে সম্প্রচারিত জনপ্রিয় নৃত্যবিষয়ক অনুষ্ঠান ঝলক দিখলা যার ৪র্থ মৌসুমে তার সাবেক প্রেমিক সুশান্ত সিং রাজপুতের সাথে প্রতিযোগিতা করেছেন, সেখানে তিনি ৫ম স্থান অধিকার করেছিলেন।

## টেলিভিশন

## চলচ্চিত্রের তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৮৪-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
ওতেল তের্মে মিল্লেপিনি

**ওতেল তের্মে মিল্লেপিনি** হচ্ছে একটি চার-তারকাবিশিষ্ট হোটেল যা ইতালির পাদুয়া এলাকার মোন্তেগ্রোত্তো তের্মেতে অবস্থিত। ১০০ কক্ষবিশিষ্ট এই হোটেলটিতে অবস্থিত পৃথিবীর গভীরতম সাঁতারের জলাশয়, ওয়াই-৪০, গিনেস বিশ্ব রেকর্ডে স্থান করে নিয়েছে। এই হোটেলটি ১৯৯৭ সালে প্রথম নির্মিত হয় এবং ২০১৩ সালে আবার পুনঃনির্মাণ করা হয়।

## ওয়াই-৪০ সাঁতারের জলাশয়
ওয়াই-৪০ "দ্য ডীপ জয়" সাঁতারের জলাশয়টি সর্বপ্রথম ৫ই জুন ২০১৪ তারিখে চালু করা হয়। স্থপতি এমানুয়েলে বোয়ারেত্তো এটির ণকশা করেন।  গভীর এই সাঁতারের জলাশয়টি পৃথিবীর সবচেয়ে গভীরতম সাঁতারের জলাশয়। এটির জলধারণক্ষমতা , যার তাপমাত্রা -এ স্থিতিশীল রাখা হয়। সাঁতারের জলাশয়টিতে জলনিম্নস্থ গুহা এবং অতিথিদের হাঁটার জন্য ঝুলন্ত, স্বচ্ছ, জলনিম্নস্থ সুড়ঙ্গপথ রয়েছে।  থেকে  পর্যন্ত সাঁতারের জলাশয়টিতে বিভিন্ন গভীরতার ঝাঁপ দেওয়ার মঞ্চ রয়েছে। সাঁতারের জলাশয়টির সম্মুখ দেয়াল ছোট হয়ে কূপাকৃতি চোঙের মতো সোজা  নিচে গিয়েছে। হোটেলটি মুক্ত ঝাঁপ এবং স্কুবা ঝাঁপের টিকেট দিয়ে থাকে। সাঁতারের জলাশয়টি চালুর আগে ইতালীয় মুক্ত ঝাঁপদাতা উম্বের্তো পেলিৎজারি  সর্বপ্রথম এর গভীরতা নিরূপণ করেন।

৫ই জুন ২০১৪ তারিখে চালুর সময় এটি *ডুব দেওয়ার জন্য গভীরতম সাঁতারের জলাশয়* হিসেবে গিনেস বিশ্ব রেকর্ড স্বীকৃতি লাভ করে। পূর্বে এই রেকর্ডটি বেলজিয়ামের নিমো-৩৩ জলাশয়ের দখলে ছিল।

## চিত্রসম্ভার

File:Y-40 Hotel Terme Millepini.jpg| কূপাকৃতির চুঙ্গির দৃশ্য যা ৪০ মিটার নিচ পর‍্যন্ত বিস্তৃত
File:Y-40 Tunnel Hotel Terme Millepini.jpg|সুড়ঙ্গপথ থেকে দৃশ্য যা অতিথিরা স্নানাধারটি দিয়ে হাঁটার সময় দেখতে পান


## বহিঃসংযোগ
* হোটেলটির ওয়েবসাইট
* স্নানাধারের ওয়েবসাইট

## তথ্যসূত্র

বিষয়শ্রেণী:ইতালির হোটেল
বিষয়শ্রেণী:১৯৭৭-এ প্রতিষ্ঠিত হোটেল
বিষয়শ্রেণী:পাদুয়ার ভবন ও স্থাপনা
বিষয়শ্রেণী:জলনিম্নস্থ সাঁতার স্থান
বিষয়শ্রেণী:ইতালির সাঁতার স্থান
বিষয়শ্রেণী:বিশ্বরেকর্ডধারী
বিষয়শ্রেণী:সাঁতারের জলাশয়
ড্রিমল্যান্ড পার্ক

**ড্রিমল্যান্ড ওয়াটার পার্ক** সিলেট শহর থেকে মাত্র কিলোমিটার ১৫ দূরে এই থিম পার্কটি সিলেট জকিগঞ্জ রোডে গোলাপগঞ্জ উপজেলার হিলালপুরে অবস্থিত। বিনোদনের জন্য এই পার্কে আছে নানান রাইড এবং আয়োজন।

## অবস্থান

ড্রিমল্যান্ড সিলেট-জকিগঞ্জ সড়কের ৮ কিলোমিটার সামনে গোলাপগঞ্জ উপজেলার হেলালপুরে অবস্থিত। প্রায় ১০০ একর জমির ওপর প্রতিষ্ঠিত ড্রিমল্যান্ড বিনোদন পার্কটি বাংলাদেশের অন্যতম জনপ্রিয় বিনোদন পার্ক। পার্কটি সোমবার থেকে শনিবার সপ্তাহে ৬ দিন সকাল ১০টা থেকে রাত ৮টা পর্যন্ত খোলা থাকে।

## বৈশিষ্ট্য
মোঘল ঐতিহ্যে নির্মিত হয়েছে এর প্রবেশদ্বার। বিনোদনের জন্য এই পার্কে আছে ২৫টি রাইড। এতে স্থাপন করা হয়েছে বৃহত্তম ওয়েবপুলসহ আন্তর্জাতিক মানের ৯টি ওয়াটার রাইড। রয়েছে গানের তালে তালে জলরাশির নৃত্য।

## ইতিহাস
পার্ক ড্রীমল্যান্ড ৪০ বিঘা জমি নিয়ে প্রতিষ্ঠিত হয় ১৯ জানুয়ারী ২০০২ সালে। পরবর্তী সময়ে আরো ৬০ বিঘা জমি যুক্ত হয়। সিলেট-গোলাপগঞ্জ সড়কের পাশে গড়ে ওঠা ড্রীমল্যান্ড পার্কে পর্যটকদের জন্য রয়েছে বাম্পার কার, স্কাই ট্রেন, রোলার কোস্টার, মিউজিক্যাল ফাউন্টেইন, জায়ান্ট উটল, প্যারাট্রুপার, মিনি ট্রেন, সুইমিং বোর্ড, ডেঞ্জার হোন্ডার রাইড, নাইনডি মুভিসহ বিভিন্ন ধরনের ভিডিও গেমস।

## সময়সূচি ও প্রবেশ মূল্য
সপ্তাহের ৭ দিনই এই পার্ক খোলা থাকে। প্রতিদিন সকাল ১১টা থেকে সন্ধ্যা ৮টা পর্যন্ত উন্মুক্ত থাকে। প্রবেশমূল্য ১০০ টাকা।

## যে সব রাইড আছে
* ফেরীস হুইল
* মেরী গো রাউন্ড
* স্কাই ট্রেন
* ভিডিও গেমস
* বাম্পার কার
* বাম্পার বোট
* মিউজিক্যাল ফাউন্টেন
* রোলার কোস্টার
* গেম অফ ডেনজার
* ওয়েভ পুল
* টাইফুন টানেল
* ফ্যামিলি স্লাইডার
* কিডস পুল
* র্যাম্প স্লাইডার
* মাল্টি লেন স্লাইডার

## তথ্যসূত্র

## বহিঃসংযোগ
* ড্রিমল্যান্ড এমিউজমেন্ট ও ওয়াটার পার্ক 

বিষয়শ্রেণী:বাংলাদেশের চিত্তবিনোদন উদ্যান
বিষয়শ্রেণী:সিলেট জেলার দর্শনীয় স্থান
বিষয়শ্রেণী:গোলাপগঞ্জ উপজেলা
বিষয়শ্রেণী:২০০২-এ বাংলাদেশে প্রতিষ্ঠিত
মিউচুয়াল ফিল্ম

**মিউচুয়াল ফিল্ম করপোরেশন** ছিল একটি মার্কিন চলচ্চিত্র স্টুডিও। এটি চার্লি চ্যাপলিন নির্মিত কয়েকটি অন্যতম সেরা হাস্যরসাত্মক চলচ্চিত্রের জন্য বিখ্যাত। স্টুডিওটি ১৯১২ সালে প্রতিষ্ঠিত হয়। ফিল্ম বুকিং অফিসেস অব আমেরিকা এর মালিকানা লাভ করে, যা পরবর্তীতে আরকেও পিকচার্স নামে চলচ্চিত্র প্রযোজনা করে।

## প্রতিষ্ঠা
thumb|১৯১৬ সালে মিউচুয়ালের একটি বিজ্ঞাপনে চ্যাপলিন।
১৯১২ সালে কয়েকজন মার্কিন ব্যবসায়ী মিউচুয়াল ফিল্ম করপোরেশন প্রতিষ্ঠা করে, যার মধ্যে ছিলেন হ্যারি ই. এইটকেন। এই পরিবেশনা কোম্পানির কয়েকটি সহায়ক প্রযোজনা প্রতিষ্ঠান ছিল। তাদের মধ্যে কিস্টোন স্টুডিওজ হাস্যরসাত্মক চলচ্চিত্র নির্মাণে প্রসিদ্ধ ছিল। ১৯১৬ সালে মিউচুয়াল চার্লি চ্যাপলিনের সাথে চুক্তিবদ্ধ হওয়ার পর আরও পরিচিতি লাভ করে। এই কোম্পানিতে কাজ করাকালীন চ্যাপলিন তার কয়েকটি অন্যতম সেরা হাস্যরসাত্মক চলচ্চিত্র নির্মাণ করেন। চ্যাপলিন মনে করতেন এই কোম্পানিতে কাজ করতে তিনি কম সময় পেতেন। এর ফলে পরবর্তীতে তিনি ফার্স্ট ন্যাশনাল পিকচার্সে যোগ দেন, যাতে অধিক সময় নিয়ে আরও ভাল চলচ্চিত্র নির্মাণে মনোযোগ দিতে পারেন।

## নির্বাচিত চলচ্চিত্র

* আ লিটল হিরো (১৯১৩)
* দ্য গ্র্যান্ড মিলিটারি প্যারেড (১৯১৩)
* অ্যান অ্যাক্সিডেন্টাল ক্লু (১৯১৩)
* দ্য ককুন অ্যান্ড দ্য বাটারফ্লাই (১৯১৪)
* দ্য লাইফ অব জেনারেল ভিলা (১৯১৪)
* দ্য প্রপার্টি ম্যান (১৯১৪)
* দ্য ফেস অন দ্য বার রুম ফ্লোর (১৯১৪)
* হিজ নিউ প্রফেশন (১৯১৪)
* ফ্যাটিস ওয়াইন পার্টি (১৯১৪)
* লিডিং লিজি অ্যাস্ট্রে (১৯১৪)
* দ্য ডেথলোক (১৯১৫)
* দ্য স্ট্র ম্যান (১৯১৫)
* দ্য ফ্লোরওয়াকার (১৯১৬)
* দ্য ফায়ারম্যান (১৯১৬)
* দ্য ভ্যাগাবন্ড (১৯১৬)
* ওয়ান এ.এম. (১৯১৬)
* দ্য কাউন্ট (১৯১৬)
* আঙ্কল স্যাম্‌স ডিফেন্ডারস (১৯১৬)
* অ্যাডমাইরার্স থ্রি (১৯১৬)
* হিজ আঙ্কল্‌স ওয়ার্ড (১৯১৬)
* গ্রাউচি (১৯১৬)
* হোয়েন দ্য টাইড টার্ন্‌ড (১৯১৬)
* হিজ গার্ডিয়ান অ্যাঞ্জেল (১৯১৬)
* উইদিন দ্য লাইনস (১৯১৬)
* দ্য ফলস ক্লু (১৯১৬)
* দ্য টার্ন অব দ্য হুইল (১৯১৬)
* অ্যাট টুয়েলভ ওক্লক (১৯১৬)
* দ্য ফলি অব ফিয়ার (১৯১৬)
* ফাদার অ্যান্ড সন (১৯১৬)
* জনিস রোমিও (১৯১৬)
* দ্য আদার সাইড অব দ্য ডোর (১৯১৬)
* ফাইটিং দ্য ওয়ার (১৯১৬)
* ইজি স্ট্রিট (১৯১৭)
* দ্য কিউর (১৯১৭)
* দি ইমিগ্র্যান্ট (১৯১৭)
* দি অ্যাডভেঞ্চারার (১৯১৭)
* হার সেকেন্ড হাসবেন্ড (১৯১৭)
* আমেরিকান মেইড (১৯১৭)
* ডটার অব ম্যারিল্যান্ড (১৯১৭)
* দ্য রেলরোড রাইডার্স (১৯১৭)
* দ্য গার্ল ফ্রম রেক্টর্‌স (১৯১৭)
* দ্য গার্ল হু ক্যান কুক (১৯১৭)
* সোল্‌স ইন পন (১৯১৭)
* দ্য সার্পেন্ট্‌স টুথ (১৯১৭)
* প্লিজ হেল্প এমিলি (১৯১৭)
* দ্য বিউটিফুল অ্যাডভেঞ্চার (১৯১৭)
* ব্যাব দ্য ফিক্সার (১৯১৭)
* ম্যারি মোরল্যান্ড (১৯১৭)
* দ্য ওয়াইল্ডক্যাট (১৯১৭)
* দ্য গ্রেটার ওম্যান (১৯১৭)
* কুইন এক্স (১৯১৭)
* রিহ্যালিলিটেটেড (১৯১৭)
* পার্ডনার্স (১৯১৭)
* ট্রিজন (১৯১৮)
* হার হাজবেন্ড্‌স অনার (১৯১৮)
* হু লাভ্‌ড হিম বেস্ট? (১৯১৮)

## তথ্যসূত্র

## বহিঃসংযোগ
* 
* এএফআই ক্যাটালগ অব ফিচার ফিল্মসে মিউচুয়াল ফিল্ম করপোরেশন

বিষয়শ্রেণী:১৯১২-এ প্রতিষ্ঠিত বিনোদন কোম্পানি
বিষয়শ্রেণী:১৯১২-এ প্রতিষ্ঠিত মিডিয়া কোম্পানি
বিষয়শ্রেণী:১৯১৮-এ বিলুপ্ত মিডিয়া কোম্পানি
বিষয়শ্রেণী:মিউচুয়াল ফিল্মের চলচ্চিত্র
বিষয়শ্রেণী:নির্বাক চলচ্চিত্র স্টুডিও
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:দক্ষিণ ক্যালিফোর্নিয়ার চলচ্চিত্র
বিষয়শ্রেণী:স্টুডিও অনুযায়ী মার্কিন নির্বাক চলচ্চিত্র
বিষয়শ্রেণী:লস অ্যাঞ্জেলেস ভিত্তিক কোম্পানি
আহমদ শাহ

**সৈয়দ মুহাম্মদ আহমদ শাহ** (আরবি: سید محمّد احمد شاہ) একজন সুফি, শিক্ষক, পণ্ডিত এবং শিক্ষাবিদ। তিনি ১৮৫৬ সালে সিরিকোটের শেতালু শরীফে জন্মগ্রহণ করেন। তিনি কাদেরিয়া ত্বরিকার একজন সুফি এবং খাজা আবদুর রহমান চৌহরভীর খলিফা। 

## পরিবার
আহমদ শাহ একটি সম্ভ্রান্ত পরিবারে জন্মগ্রহণ করেন। তার পিতা সৈয়দ সদর উদ্দিন শাহ ছিলেন সুপরিচিত পণ্ডিত। তিনি সায়্যিদ এর মাশওয়ানি গোত্রভুক্ত ছিলেন, মাশওয়ানি গেসুদারাজের পুত্র। সৈয়দ মুহাম্মদ গীসুদারাজ প্রথম ও সৈয়দ মুহাম্মদ মাসুদ মাশওয়ানীর মাধ্যমে তার বংশ ৩৯টি ধারায় হজরত মুহাম্মদ (দ.) পর্যন্ত পৌঁছায়। তিনি সৈয়দ মুহাম্মদ তৈয়্যব শাহের পিতা এবং সৈয়দ মুহাম্মদ তাহের শাহ ও পীর সাবির শাহের পিতামহ।

## শিক্ষা এবং বক্তৃতা
তিনি ১৪ বছরে কুরআনে হাফিজ হন। তিনি কুরআন, ফিকাহ, হাদিস, সুফিবাদ এবং অন্যান্য ইসলামী সাহিত্যের ক্ষেত্রগুলিতে কাজ করেছেন। তিনি দিল্লী, ভারত এবং আফ্রিকা থেকে জ্ঞান অর্জন করেছেন। তিনি ১৮৮০ সালে প্রাতিষ্ঠানিক সনদ *ফাজিল* অর্জন করেন।

## বায়াত (আনুগত্যের শপথ)
তিনি খাজা আবদুর রহমান চৌহরভীর (দারুল উলুম ইসলামিয়া রহমানিয়া হরিপুরের প্রতিষ্ঠাতা ও মাজমুয়ায়ে সালাওয়াতির রাসুল (দ.) গ্রন্থের লেখক) কাছে সিলসিলায়ে আলিয়া কাদেরিয়ায় আনুগত্যের শপথ গ্রহণ করেন এবং তার থেকে খেলাফত প্রাপ্ত হন।

## ইসলাম প্রচার
আহমদ শাহ সিরিকোটি প্রাতিষ্ঠানিক পড়ালেখা শেষে তার সহোদরদের সাথে সুদূর দক্ষিণ আফ্রিকাতে ব্যবসায় আত্মনিয়োগ করেন ও প্রতিষ্ঠিত হন। একই সাথে দক্ষিণ আফ্রিকার কেপটাউন, জাঞ্জিবার ও মোমবাসা শহরে সেখানকার জনগণের মাঝে দ্বীনী দাওয়াত পৌঁছান।

## রেঙ্গুন ও বাংলাদেশে
তিনি ১৯২০ সালে স্বীয় পীর ও শিক্ষক খাজা আবদুর রহমান চৌহরভীর নির্দেশে ইসলাম প্রচারের উদ্দেশ্য বার্মায় গমন করেন। সেখানে বাঙ্গালী জামে মসজিদের খতিব নিযুক্ত হন। তিনি সেখানে তরিকত ও শরীয়তের প্রচার করতে থাকেন। তিনি দারুল উলুম রহমানিয়া মাদ্রাসা পরিচালনা ও ধর্মীয় কাজের প্রসারের জন্য আনজুমান-এ শুরা-ই-রহমানিয়া (বর্তমান নাম আনজুমান-এ-রহমানিয়া আহমদিয়া সুন্নিয়া ট্রাস্ট) নামে একটি সংগঠন প্রতিষ্ঠা করেন৷ পরবর্তীতে তিনি পূর্ব পাকিস্তানে (বর্তমান বাংলাদেশ) আগমন করেন। সেখানে তার কাছ থেকে মানুষ শরীয়ত ও তরিকতের দীক্ষা গ্রহণ করেন। ইসলামী শিক্ষার জন্য তিনি **[[জামেয়া আহমদিয়া সুন্নিয়া আলিয়া কামিল মাদ্রাসা]]** নামে একটি সুন্নি মাদ্রাসা প্রতিষ্ঠা করেছেন।

## ইন্তেকাল
তিনি ১৩৮০ হিজরীর ১১ই জিলক্বদ, ২৭ শে এপ্রিল ১৯৬১ সালে সিরিকোটের শেতালু শরীফে মৃত্যুবরণ করেন। তার মাজার সিরিকোটের শেতালু শরীফে অবস্থিত। প্রত্যেক বছর হাজার হাজার মানুষ স্থানটি পরিদর্শনে যান। আরবি মাসের ১১ই জিলক্বদ তার ওরশ পালিত হয়।

## আরো দেখুনঃ
* খাজা আবদুর রহমান চৌহরভী
* সৈয়দ মুহাম্মদ তৈয়্যব শাহ
* সৈয়দ মুহাম্মদ তাহের শাহ
* সৈয়দ মুহাম্মদ সাবির শাহ
* আনজুমান -এ রহমানিয়া আহমদিয়া সুন্নিয়া ট্রাস্ট
* গাউসিয়া কমিটি বাংলাদেশ
* জামেয়া আহমদিয়া সুন্নিয়া আলিয়া কামিল মাদ্রাসা

## তথ্যসূত্র

বিষয়শ্রেণী:পাকিস্তানি পণ্ডিত
বিষয়শ্রেণী:ঊনবিংশ শতাব্দীর ইসলামের মুসলিম পণ্ডিত
বিষয়শ্রেণী:১৮৫২-এ জন্ম
বিষয়শ্রেণী:১৯৬১-এ মৃত্যু
বিষয়শ্রেণী:সুফি
বিষয়শ্রেণী:পীর
বিষয়শ্রেণী:ইসলাম ধর্মীয় ব্যক্তিত্ব
বিষয়শ্রেণী:পাকিস্তানি সুফি
বিষয়শ্রেণী:বেরলভী
লেয়ন গোরেৎস্কা

**লেয়ন ক্রিস্টফ গোরেৎস্কা** (, ; জন্ম: ৬ ফেব্রুয়ারি ১৯৯৫; **লেয়ন গোরেৎস্কা** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

## ক্লাব খেলোয়াড়ী জীবন
### ভিএফএল বোচুম
১৯৯৯ সালে গোরেৎস্কা জার্মান ক্লাব ওয়ের্নার ০৬ ডব্লিউএসভি বোচুমে খেলার মাধ্যমে তার খেলোয়াড়ী জীবন শুরু করেন। ২০০১ সালে তিনি জার্মান ক্লাব ভিএফএল বোচুম-এ চলে আসার আগে ডব্লিউএসভিতে দুই বছর থাকেন।
## আন্তর্জাতিক খেলোয়াড়ী জীবন
### জ্যেষ্ঠ
২০১৪ সালের ৮ই মে গোরেৎস্কা জার্মান জাতীয় দলের বর্তমান ম্যানেজার ইওয়াখিম ল্যোভ-দ্বারা ব্রাজিলে অনুষ্ঠিত ২০১৪ ফিফা বিশ্বকাপ-এর জন্য নির্বাচিত ৩০ সদস্যের প্রাথমিক দলে জায়গা পান। ২০১৪ সালের ১৩ই মে, তিনি পোল্যান্ড জাতীয় ফুটবল দল-এর বিপক্ষে হওয়া ম্যাচে অভিষিক্ত হন, ম্যাচটিতে তার দল ০-০ গোল ব্যবধানে ড্র-করে। জার্মানির পোল্যান্ডের বিপক্ষে হয়ে যাওয়া ম্যাচটি চলাকালে গোরেৎস্কা তার পেশিতে আঘাত পেয়েছিলেন, ম্যাচের পরবর্তীকালে এর কারণে তিনি প্রস্তুতিমূলক প্রশিক্ষণ শিবির এবং ব্রাজিলে অনুষ্ঠিত ২০১৪ ফিফা বিশ্বকাপ-এর জন্য ঘোষিত মূল জার্মানি দল থেকে বাদ পড়েন।

২০১৭ সালে রাশিয়ায় অনুষ্ঠিত হওয়া কনফেডারেশনস-এর জন্য গঠিত জার্মানি দলে ডাক পান। ২০১৭ সালের ২০শে জুন, প্রতিযোগিতাটিতে গ্রুপ বি'তে
জার্মানির প্রথম ম্যাচে তিনি অস্ট্রেলিয়া-এর বিপক্ষে তিনি দলের হয়ে নিজের প্রথম গোলটি করেন, যে ম্যাচটিতে তারা ৩-২ গোলের ব্যবধানে জিতে নেয়।

## খেলোয়াড়ী জীবনের পরিসংখ্যান
### ক্লাব পরিসংখ্যান

### আন্তর্জাতিক পরিসংখ্যান

## তথ্যসূত্র

## বহিঃসংযোগ
* 
* 
* kicker profile

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জার্মান পুরুষ ফুটবলার
বিষয়শ্রেণী:ফুটবল ক্লাব শালকে ০৪-এর খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বোচুমের ক্রীড়াবিদ
বিষয়শ্রেণী:জার্মানির পুরুষ আন্তর্জাতিক ফুটবলার
বিষয়শ্রেণী:২০১৬ সামার অলিম্পিকে অংশগ্রহনকারী ফুটবলার
বিষয়শ্রেণী:অলিম্পিকে অংশগ্রহনকারী জার্মান ফুটবলার
বিষয়শ্রেণী:২০১৬ সামার অলিম্পিকে পদক বিজয়ী
বিষয়শ্রেণী:২০১৭ ফিফা কনফেডারেনস কাপের খেলোয়াড়
বিষয়শ্রেণী:অলিম্পিকে ফুটবলে পদক বিজয়ী
বিষয়শ্রেণী:ফিফা কনফেডারেনস কাপ বিজয়ী খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব বায়ার্ন মিউনিখের খেলোয়াড়
বিষয়শ্রেণী:ভিএফএল বোখুমের খেলোয়াড়
বিষয়শ্রেণী:ফুটবল ক্লাব শালকে ০৪ ২-এর খেলোয়াড়
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২. বুন্দেসলিগার খেলোয়াড়
বিষয়শ্রেণী:রেগিওনাললিগার খেলোয়াড়
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:জার্মানির আন্তর্জাতিক যুব ফুটবলার
বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার
বিষয়শ্রেণী:২০১৭ ফিফা কনফেডারেশন্স কাপের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফিফা কনফেডারেশন্স কাপ বিজয়ী খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের ফুটবলার
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক রৌপ্যপদক বিজয়ী জার্মান
বিষয়শ্রেণী:পুরুষ ফুটবল মধ্যমাঠের খেলোয়াড়
মনোয়ারা বেগম

**মনোয়ারা বেগম** (জন্ম: ৩ জুলাই ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য মনোয়ারা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:টাঙ্গাইল জেলার রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
মাহজাবিন খালেদ

**মাহজাবিন খালেদ** (জন্ম: ১৬ ডিসেম্বর ১৯৬৬) হলেন বাংলাদেশের একজন রাজনীতিবিদ ও সাবেক সংরক্ষিত নারী আসন-১৮ থেকে নির্বাচিত জাতীয় সংসদ সদস্য।

## জন্ম ও পারিবারিক পরিচিতি
মাহজাবিন খালেদ ১৬ ডিসেম্বর ১৯৬৬ ঢাকায় জন্মগ্রহণ করেন। তার বাবা ব্রিগেডিয়ার জেনারেল **[[খালেদ মোশাররফ]]** ছিলেন মুক্তিবাহিনীর ২ নম্বর সেক্টরের সেক্টর কমান্ডার এবং 'কে ফোর্স'-এর সর্বাধিনায়ক। পরবর্তীতে বাংলাদেশ সেনাবাহিনীর চিফ অব জেনারেল স্টাফ (সিজিএস)। তার কাকা রাশেদ মোশাররফ সাবেক সংসদ সদস্য ও প্রতিমন্ত্রী ছিলেন।

## শিক্ষাজীবন
মাহজাবিন খালেদ হলিক্রস স্কুল ও কলেজ থেকে মাধ্যমিক স্কুল সার্টিফিকেট (এসএসসি) পাস করেন। তিনি লরেটো কলেজ, দার্জিলিংয়ে পড়ালেখা করেন। পরবর্তীতে বিএ (অনার্স) করেন।

## রাজনৈতিক জীবন
বাংলাদেশ আওয়ামী লীগের সদস্য হিসেবে মাহজাবিন খালেদ এখন একজন সংসদ সদস্য। তিনি বিদেশ বিষয়ক সংসদীয় স্থায়ী কমিটির সদস্য। বাংলাদেশের মুক্তিযুদ্ধ ও যুদ্ধাপরাধের প্রসঙ্গে বৈশ্বিক সচেতনতা বাড়াতেও কাজ করছেন মাহজাবিন। জাতিসংঘের সাধারণ পষিদের অধিবেশনে বাংলাদেশি ডেলিগেটদের অংশ হিসেবে চাইল্ড রাইটস ককাস ও জলবায়ু সংসদে ভূমিকা রেখেছেন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ

* মাননীয় সংসদ সদস্য মাহজাবিন খালেদ  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জামালপুর জেলার ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:হলি ক্রস কলেজ, ঢাকার প্রাক্তন শিক্ষার্থী
ফক্স ফিল্ম

**ফক্স ফিল্ম কর্পোরেশন** ছিল একটি মার্কিন চলচ্চিত্র প্রযোজনা কোম্পানি। ১৯১৫ সালের ১লা ফেব্রুয়ারি উইলিয়াম ফক্স এই কোম্পানি প্রতিষ্ঠা করেন। গ্রেটার নিউ ইয়র্ক ফিল্ম রেন্টাল কোম্পানি ও বক্স অফিস অ্যাট্রাকশন ফিল্ম রেন্টাল কোম্পানির করপোরেট সফলতার পর এই কোম্পানি প্রতিষ্ঠিত হয়।

কোম্পানির প্রথম চলচ্চিত্র স্টুডিও নিউ জার্সির ফোর্ট লিতে স্থাপিত হয়। ১৯১৭ সালে উইলিয়াম ফক্স সোল এম. উর্টজেলকে ক্যালিফোর্নিয়ার হলিউডে স্টুডিওটির নতুন অবস্থান দেখতে পাঠান। ১৯২৬ সালের ২৩শে জুলাই কোম্পানিটি চলচ্চিত্রের শব্দগ্রহণের জন্য মুভিটোন সাউন্ড সিস্টেমের পেটেন্ট ক্রয় করে।

১৯২৯ সালের ওয়াল স্ট্রিট ধসের পর, উইলিয়াম ফক্স ১৯৩০ সালে কোম্পানিটির নিয়ন্ত্রণ হারান। নতুন প্রধান সিডনি কেন্টের অধীনে কোম্পানিটি টুয়েন্টিয়েথ সেঞ্চুরি পিকচার্স এবং পরে ১৯৩৫ সালে টুয়েন্টিয়েথ সেঞ্চুরি ফক্সের সাথে যুক্ত হয়।

## প্রতিষ্ঠা
উইলিয়াম ফক্স ১৯০৪ সালে চলচ্চিত্র শিল্পে প্রবেশ করেন। তিনি ১,৬৬৭ মার্কিন ডলারে ব্রুকলিনের নিকেলডেন প্রেক্ষাগৃহের এক তৃতীয়াংশ শেয়ার ক্রয় করেন। এই প্রেক্ষাগৃহের মুনাফা থেকে তিনি ১৫টি একই ধরনের প্রেক্ষাগৃহে বিনিয়োগ করেন, যার মধ্যে রয়েছে বায়োগ্রাফ, এসানে, কালেম, লুবিন ম্যানুফ্যাকচারিং কোম্পানি, পাথে, সেলিগ পলিস্কোপ কোম্পানি ও ভিটাগ্রাফ স্টুডিওজ। চলচ্চিত্রের পাশাপাশি ভডেভিলে আরও সাফল্যের পর তিনি অব্যবহৃত গেইটি থিয়েটার ক্রয় করেন। এবং নিউ ইয়র্ক সিটির একাডেমি অব মিউজিক ও নিউ জার্সিতে বেশ কয়েকটি প্রেক্ষাগৃহ অধিগ্রহণ করেন।

ফক্স চলচ্চিত্র পরিবেশক হিসেবে গ্রেটার নিউ ইয়র্ক ফিল্ম রেন্টাল কোম্পানি প্রতিষ্ঠার মাধ্যমে চলচ্চিত্র শিল্পে বিনিয়োগ করেন। চলচ্চিত্র স্টুডিওটি চলচ্চিত্র নির্মাণ ও পরিবেশনায় একক আধিপত্যের জন্য ১৯০৮ সালে মোশন পিকচার পেটেন্টস কোম্পানি ও ১৯১০ সালে জেনারেল ফিল্ম কোম্পানি প্রতিষ্ঠা করে।

## স্বল্পদৈর্ঘ্য চলচ্চিত্র
ফক্স প্রযোজিত বিভিন্ন ধরনের এক ও দুই রিলওয়ালা কয়েকশ স্বল্পদৈর্ঘ্য চলচ্চিত্র নির্মাণ করে। ১৯১৬ সালে শুরুর পর, সানশাইন কমেডি দুই রিল ওয়ালা হাস্যরসাত্মক স্বল্পদৈর্ঘ্য চলচ্চিত্র নির্মাণ করে। লয়েড হ্যামিলটন অভিনীত ১৯১৭ সালের *রোরিং লায়ন্‌স অ্যান্ড ওয়েডিং ব্লিস* দিয়ে তাদের সাফল্য শুরু হয়। সানশাইনের চলচ্চিত্র সবাক চলচ্চিত্র শুরু হওয়ার পর্যন্ত চলতে থাকে। অন্যান্য স্বল্পদৈর্ঘ্য চলচ্চিত্র হল *ইম্পেরিয়াল কমেডিস*, *ভ্যান বিবার কমেডিস*, *ওহেনরি*, *ম্যারিড লাইফ অব হেলেন অ্যান্ড ওয়ারেন*, এবং *ফক্স ভ্যারাইটিজ*। ১৯৩০ সালের শুরুর দিকে স্পেনীয় ভাষার চলচ্চিত্রের সাথে যুক্ত হলে তারা আরও কয়েকটি স্বল্পদৈর্ঘ্য চলচ্চিত্র নির্মাণ করে।

## পাদটীকা

## তথ্যসূত্র

## গ্রন্থপঞ্জি
* 
* 
* 
* 
* 
* 
* 

বিষয়শ্রেণী:১৯১৫-এ প্রতিষ্ঠিত মিডিয়া কোম্পানি
বিষয়শ্রেণী:১৯৩৫-এ বিলুপ্ত মিডিয়া কোম্পানি
বিষয়শ্রেণী:টুয়েন্টিয়েথ সেঞ্চুরি ফক্স
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:লস অ্যাঞ্জেলেস ভিত্তিক কোম্পানি
বৎসল শেঠ

**বৎসল শেঠ** (জন্ম: ৫ অগাস্ট, ১৯৮০) একজন ভারতীয় চলচ্চিত্র ও টেলিভিশন অভিনেতা, মডেল এবং উদ্যোক্তা। তিনি বেশ কিছু ভারতীয় টেলিভিশন শো এবং অনেক বলিউড ছায়াছবিতে অভিনয় করেছেন।

## জীবন এবং পরিবার
ভাটশাল জন্মগ্রহণ করেন ৫ আগস্ট ১৯৮০ সালে মুম্বাই এ। তার বাবা গুজারাটি। দুই ভাইবোনের মধ্য তিনি জ্যেষ্ঠ।

তিনি উৎপল সাংঘভি স্কুলে অধ্যয়ন করেন, ভিলে পার্লের গোকালিবাই পুনমচাঁদ পীতাম্বর হাই স্কুলে জুনিয়র কলেজ করেন এবং ভিলে পার্লে মিথিবাই কলেজ থেকে গণিতে ডিগ্রি লাভ করেন। তিনি GW-BASIC এবং পাসকেল (প্রোগ্রামিং ভাষা) এ কয়েকটি গেমও লিখেছেন। তিনি একজন সফ্টওয়্যার প্রকৌশলী হওয়ার ইচ্ছা পোষণ করেছিলেন যা পরে *[[শুধু মহব্বত|জাস্ট মহব্বতে]]* প্রথম গুরুত্বপূর্ণ ভূমিকা (জয়ের ভূমিকা) পাওয়ার পরে তিনি বাদ দেন।

শেঠ একজন নিরামিষভোজী।  তিনি একজন ফিটনেস উত্সাহী এবং টিটোটালিজম অনুসরণ করেন।  তিনি সেলিব্রিটি ক্রিকেট দল মুম্বাই হিরোসের একজন সদস্য। তিনি ব্যাডমিন্টনও খেলেন এবং ইন্ডিয়ান ব্যাডমিন্টন লীগে মুম্বাই ম্যাজিসিয়ানদের সমর্থন করেন।

## ব্যক্তিগত জীবন
তিনি বিবাহিত। সাবেক সহ-তারকা ইশিতা দত্তককে নভেম্বর ২৮, ২০১৭ তে বিয়ে করেন।.

## কর্মজীবন
*[[শুধু মহব্বত|জাস্ট মহব্বতে]]*, শেঠ তার কিশোর বয়সে জয়ের ভূমিকায় অভিনয় করেন। ২০০৩ সালে পরিচালক জুটি আব্বাস-মস্তান তাদের চলচ্চিত্র *[[টারজান: দ্য ওয়ান্ডার কার|টারজান: দ্য ওয়ান্ডার কারের]]* ঘোষণা করেন যেখানে শেঠ  রাজ চৌধুরী চরিত্রে অভিনয় করেন। ২০০৭ সালে, শেঠ *[[ননহে জয়সলমির|নানহে জয়সলমীরে]]* বিক্রম সিং/ওল্ডার জয়সালমেরের চরিত্রে হাজির হন। এক বছর পর তিনি *[[হিরোজ|হিরোসে]]* আলী চরিত্রে অভিনয় করেন। একই বছরে তিনি ডিজনির *[[চিতা গার্লস: ওয়ান ওয়ার্ল্ড|দ্য চিতা গার্লস: ওয়ান ওয়ার্ল্ডের]]* একটি ক্যামিওতে হাজির হন। ২০০৯ সালে, তিনি সুভাষ ঘাই প্রযোজিত *[[পেয়িং গেস্টস|পেইং গেস্ট-]]* এ তারকা-কাস্টের অংশ ছিলেন। ২০১১ সালে, বত্সল *হোস্টেলে* করণের ভূমিকায় অভিনয় করেন। *[[জয় হো]]* ছবিতে তার একটি ক্যামিও চরিত্র ছিল। ২০১৪ সালে বৎসল *[[এক হাসিনা থি|এক হাসিনা থিতে]]* শৌর্য গোয়েঙ্কার চরিত্রে টেলিভিশনে ফিরে আসেন।  ২০১৭ সালে, তিনি থ্রিলার টিভি সিরিজ হাসিল  -এর প্রধান চরিত্রে কবির রাইচাঁদ চরিত্রে অভিনয় করেন। 

## চলচ্চিত্রের তালিকা

### টেলিভিশন

## পুরস্কার

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮০-এ জন্ম
বিষয়শ্রেণী:হিন্দি চলচ্চিত্র
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:গুজরাতি ব্যক্তি
বিষয়শ্রেণী:মুম্বইয়ের অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:হিন্দি টেলিভিশনের অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:মিঠিবাই কলেজের প্রাক্তন শিক্ষার্থী
বিষয়শ্রেণী:মুম্বইয়ের ব্যক্তি
পরিবহন মাধ্যম

থাম্ব|পরিবহণের বিভিন্ন মাধ্যম
**পরিবহন মাধ্যম** বলতে যার ভেতর দিয়ে মানুষ ও মালামাল উৎস থেকে গন্তব্যস্থলে পরিবহন করা হয়, তাকে বোঝায়। পরিবহনের বিভিন্ন মাধ্যমগুলি হল বিমান পরিবহন (আকাশের বায়ুমণ্ডলের ভেতর দিয়ে), নৌ-পরিবহন (নদী, হ্রদ, সাগর, খাল, ইত্যাদি জলরাশির উপর দিয়ে) ও স্থল পরিবহন (স্থলভাগের উপর দিয়ে)। নৌ-পরিবহনের মধ্যে অভ্যন্তরীণ নৌ-পরিবহন ও সামুদ্রিক পরিবহন অন্তর্ভুক্ত। স্থল পরিবহনের মধ্যে রেল পরিবহন (রেলপথ দিয়ে), সড়ক পরিবহন (পাকা সড়কপথ দিয়ে) ও দুর্গম সড়ক পরিবহন (কাঁচা রাস্তা দিয়ে) অন্তর্ভুক্ত। অন্যান্য পরিবহন মাধ্যমও আছে, যেমন নলধারা পরিবহন, তারভিত্তিক পরিবহন ও মহাকাশ পরিবহন। মানবচালিত পরিবহন ও প্রাণীচালিত পরিবহনকে স্বতন্ত্র গণ্য করা হয়। সাধারণভাবে পরিবহন হল সেই প্রক্রিয়া যার মাধ্যমে মানুষ, প্রাণী এবং অন্যান্য সামগ্রী কোনও একটি মাধ্যমের ভেতর দিয়ে এক স্থান থেকে আরেক স্থানে বহন করা হয়। এর বিপরীতে পরিবহন কৌশল বলতে প্রদত্ত কোনও পরিবহন মাধ্যমের ভেতর দিয়ে মানুষ ও মালামাল কী যন্ত্রকৌশল তথা বাহন  ব্যবহার করে সম্পন্ন করা হয়, তাকে বোঝায়। প্রত্যেক পরিবহন মাধ্যমের জন্য প্রযুক্তিগত সমাধান আছে, যেগুলি মৌলিকভাবে একে অপর থেকে ভিন্ন, এবং কিছু প্রযুক্তির জন্য বিচ্ছিন্ন পরিবেশ প্রয়োজন হয়। প্রত্যেক পরিবহন মাধ্যমের নিজস্ব অবকাঠামো, বাহন, পরিবহন পরিচালনাকারী সংস্থা ও বিবিধ কর্মকাণ্ড বিদ্যমান।

## প্রাণী-চালিত

প্রাণী চালিত পরিবহন মুলত মানুষ ও পন্য পরিবহনে ব্যবহৃত হয়। মানুষ কিছু প্রাণীতে সরাসরি, কোনটি পন্য পরিবহনে একক বা দলগতভাবে বাহন চালাতে ব্যবহৃত হয়।

বিষয়শ্রেণী:মাধ্যম অনুযায়ী পরিবহন
ভিটাগ্রাফ স্টুডিওজ

**ভিটাগ্রাফ স্টুডিওজ** ছিল একটি মার্কিন চলচ্চিত্র স্টুডিও। এটি ভিটাগ্রাফ কোম্পানি অব আমেরিকা নামেও পরিচিত ছিল। জে. স্টুয়ার্ট ব্ল্যাকটন ও আলবার্ট ই. স্মিথ ১৮৯৭ সালে নিউ ইয়র্কের ব্রুকলিনে আমেরিকান ভিটাগ্রাফ কোম্পানি নামে কোম্পানিটি প্রতিষ্ঠা করেন। ১৯০৭ সালের মধ্যে এটি সবচেয়ে প্রখ্যাত মার্কিন চলচ্চিত্র প্রযোজনা কোম্পানি হয়ে ওঠে এবং অনেক বিখ্যাত নির্বাক চলচ্চিত্র নির্মাণ করে। ১৯২৫ সালে ওয়ার্নার ব্রস. এই কোম্পানিটি কিনে নেয়।

## প্রতিষ্ঠা
১৮৯৬ সালে যখন স্টুয়ার্ট ব্ল্যাকটন নিউ ইয়র্ক ইভেনিং ওয়ার্ল্ডের প্রতিবেদক ছিলেন, তাকে থমাস এডিসনের নতুন চলচ্চিত্র প্রজেক্টর প্রসঙ্গে সাক্ষাৎকারের জন্য পাঠানো হয়। এডিসন তার সাথে চলচ্চিত্র প্রজেক্টর কেনা প্রসঙ্গে কথা বলেন। এক বছর পর ব্ল্যাকটন ও তার ব্যবসায় সঙ্গী আলবার্ট স্মিথ এডিসনের সাথে প্রত্যক্ষ প্রতিযোগিতার অংশ হিসেবে আমেরিকান ভিটাগ্রাফ কোম্পানি প্রতিষ্ঠা করেন। ১৮৯৯ সালে আরেকজন অংশীদার উইলিয়াম "পপ" রক যোগদান করেন। কোম্পানিটির প্রথম স্টুডিও নির্মিত হয় ম্যানহাটনের নাসাউ স্ট্রিটে। পরবর্তীতে নিউ ইয়র্কের ব্রুকলিনের মিডউডে তাদের কার্যক্রম স্থানান্তরিত হয়।

কোম্পানিটির প্রথম সাফল্য আসে নিউজরিল থেকে, যেখানে ভিটাগ্রাফের ক্যামেরাম্যানকে ১৮৯৮ সালের স্পেনীয়-মার্কিন যুদ্ধের একটি দৃশ্যে দেখা যায়। ১৮৯৭ সালে ভিটাগ্রাফ *দ্য হাম্পটি ডাম্পটি সার্কাস* চলচ্চিত্র প্রযোজনা করে। এটি স্টপ মোশন কৌশল ব্যবহার করা প্রথম চলচ্চিত্র।

## উল্লেখযোগ্য চলচ্চিত্র

* দ্যা হাম্পটি ডাম্পটি সার্কাস (১৮৯৮)
* দ্য এনচেন্টেড ড্রয়িং (১৯০০)
* অ্যাডভেঞ্চার্স অব শার্লক হোমস (১৯০৫)
* হিউমারস ফেসেজ অব ফানি ফেসেস (১৯০৬)
* দ্য অটোমোবাইল থিভস (১৯০৬)
* আ কিউরিয়াস ড্রিম (১৯০৭)
* দ্য থিভিং হ্যান্ড (১৯০৮)
* ম্যাকবেথ (১৯০৮)
* রোমিও অ্যান্ড জুলিয়েট (১৯০৮)
* অ্যান্থনি অ্যান্ড ক্লিওপেট্রা (১৯০৮)
* অলিভার টুইস্ট (১৯০৯)
* প্রিন্সেস নিকোটিন (১৯০৯)
* লে মিজেরাবল (১৯০৯)
* আ মিডসামার নাইট্‌স ড্রিম (১৯০৯)
* জেফতাহ্‌স ডটার (১৯০৯)
* আঙ্কল টম্‌স কেবিন (১৯১০)
* ইনডিস্ক্রেকশন্স অব বেটি (১৯১০)
* জঁ অ্যান্ড দ্য ক্যালিকো ডল (১৯১০)
* জঁ দ্য ম্যাচ-মেকার (১৯১০)
* ভ্যানিটি ফেয়ার (১৯১১)
* হার ক্রাউনিং গ্লোরি (১৯১১)
* লিটল নেমো (১৯১১)
* আ টেল অব টু সিটিজ (১৯১১)
* অল ফর আ গার্ল (১৯১২)

## তথ্যসূত্র

বিষয়শ্রেণী:১৮৯৭-এ প্রতিষ্ঠিত মিডিয়া কোম্পানি
বিষয়শ্রেণী:১৯২৫-এ বিলুপ্ত মিডিয়া কোম্পানি
বিষয়শ্রেণী:নির্বাক চলচ্চিত্র স্টুডিও
বিষয়শ্রেণী:ভিটাগ্রাফ স্টুডিওজের চলচ্চিত্র
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
ইন্ডিয়ান প্রিমিয়ার লিগের বর্তমান দলের খেলোয়াড়গণ

ইন্ডিয়ান প্রিমিয়ার লিগ (আইপিএল) হচ্ছে ভারতের একটি পেশাদার টুয়েন্টি২০ ক্রিকেট লিগ প্রতিযোগিতা। এটি ভারতীয় ক্রিকেট নিয়ন্ত্রণ বোর্ড (বিসিসিআই) দ্বারা পরিচালিত হয়, যেটির সদরদপ্তর ভারতের মুম্বইয়ে, এবং বিসিসিআইয়ের সহ-সভাপতি রাজীব শুকলা এর তত্ত্বাবধান করেন, যিনি একই সাথে আইপিএলের চেয়ারম্যান এবং কমিশনারের দায়িত্ব পালন করছেন। বর্তমানে ইন্ডিয়ান প্রিমিয়ার লিগে ৮টি দল প্রতিযোগিতা করে, যেখানে বিশ্বের বিভিন্ন দেশের খেলোয়াড়গণ খেলে থাকেন। নিম্নলিখিতটি হচ্ছে **আইপিএলের বর্তমান দলের খেলোয়াড়গণের তালিকা**।

## চেন্নাই সুপার কিংস

## দিল্লি ডেয়ারডেভিলস

## কিংস এলেভেন পাঞ্জাব

## কলকাতা নাইট রাইডার্স

## মুম্বই ইন্ডিয়ান্স

## রাজস্থান রয়্যালস

## রয়্যাল চ্যালেঞ্জার্স ব্যাঙ্গালোর

## সানরাইজার্স হায়দ্রাবাদ

## আরো দেখুন
* ২০১৮ ইন্ডিয়ান প্রিমিয়ার লিগ

## তথ্যসূত্র

বিষয়শ্রেণী:ইন্ডিয়ান প্রিমিয়ার লিগের ক্রিকেটার
Premier
বিষয়শ্রেণী:ইন্ডিয়ান প্রিমিয়ার লিগ তালিকা
এডি হল

**এডওয়ার্ড হল** (জন্ম ১৫ জানুয়ারি ১৯৮৮) হচ্ছেন একজন ইংরেজ পেশাদার শক্তিশালী, যিনি বর্তমান পৃথিবীর সবথেকে শক্তিশালী ব্যক্তি এবং শক্তিশালী ব্যক্তি আইনের অধীনে ৫০০কেজি ভারোত্তোলনকারী একমাত্র ব্যক্তি। এমনকি তিনি যুক্তরাজ্যের সবথেকে শক্তিশালী ব্যক্তি এবং ইংল্যান্ডের সবথেকে শক্তিশালী ব্যক্তি হিসেবেও ভূষিত হন। তিনি ২০১৭ সালের পৃথিবীর সবথেকে শক্তিশালী ব্যক্তি এবং ভারোত্তোলনে স্ট্রাপ সহ বর্তমান বিশ্বরেকর্ডধারী ব্যক্তি।

## ব্যক্তিগত রেকর্ড

###### প্রতিযোগিতায়:
* ভারোত্তোলন স্ট্র্যাপ ও স্যুট সমেত –  – বিশ্ব রেকর্ড
* রগ এলিফ্যান্ট বার ভারোত্তোলন স্ট্র্যাপ সমেত – ৪৬৫ কেজি (১০২৬ পাউন্ড)
* এলেক্স প্রেস – ২১৬ কেজি (৪৭৬ পাউন্ড) স্ট্রিক্ট প্রেস - বিশ্ব রেকর্ড
* লগ উত্তোলন – ২১১ কেজি (৪৬৫ পাউন্ড) স্ট্রিক্ট প্রেস - ব্রিটিশ রেকর্ড, ২০১৫-এ ব্রিটেনের শক্তিশালী ব্যক্তি হিসেবে

###### জিম উত্তোলন (প্রত্যেক বিভাগে):
* স্কোয়াট – ৪০৫ কেজি (৮৯১ পাউন্ড)
* বেঞ্চ প্রেস – ৩০০ কেজি (৬৬০ পাউন্ড)
* লেগ প্রেস – ১০০০ কেজি (২,২০০ পাউন্ড)

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ শক্তিমত্তার মল্লক্রীড়াবিদ
বিষয়শ্রেণী:ইংরেজ শক্তিমত্তার মল্লক্রীড়াবিদ
শহীদুজ্জামান সরকার

থাম্ব
**মো. শহিদুজ্জামান সরকার** (জন্ম: ১৩ ডিসেম্বর ১৯৫৫) বাংলাদেশী রাজনীতিবিদ ও নওগাঁ-২ আসনের সাবেক সংসদ সদস্য।

## জন্ম ও শিক্ষাজীবন
মো. শহিদুজ্জামান সরকারের পৈতৃক বাড়ি নওগাঁ জেলার ধামুরহাট উপজেলার বীরগ্রাম গ্রামে। তিনি স্নাতকোত্তর ডিগ্রি অর্জন করেছেন।

## কর্মজীবন
পেশায় আইনজীবী মো. শহিদুজ্জামান সরকার রাজনীতির সঙ্গে সক্রিয় ভাবে যুক্ত আছেন। ২০২৪ সালের দ্বাদশ জাতীয় সংসদ নির্বাচনে পঞ্চমবারের মতো সংসদ সদস্য নির্বাচিত হয়েছিলেন।

## রাজনৈতিক জীবন
শহীদুজ্জামান সরকার ১৯৯১ সালের পঞ্চম জাতীয় সংসদ নির্বাচনে নওগাঁ-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

তিনি ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে নওগাঁ-২ আসনে আওয়ামী লীগের প্রার্থী হিসেবে পরাজিত হন।

২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দশম জাতীয় সংসদ নির্বাচনে নওগাঁ-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।

২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:২১শ শতাব্দীর বাঙালি
বিষয়শ্রেণী:২০শ শতাব্দীর বাঙালি
বিষয়শ্রেণী:দ্বাদশ জাতীয় সংসদ সদস্য
ওয়েলকাম টু নিউ ইয়র্ক (২০১৮-এর চলচ্চিত্র)

**ওয়েলকাম টু নিউ ইয়র্ক** হচ্ছে ২০১৮ সালের একটি হিন্দি ভাষার থ্রিডি কমেডি চলচ্চিত্র, যেটি চক্রি টলেটি পরিচালনা এবং ভাশু ভাগনানী ও জ্যাকি ভাগনানী প্রযোজনা করেছেন। এই চলচ্চিত্রে সোনাক্ষী সিনহা, রিতেশ দেশমুখ, করণ জোহর, লারা দত্ত, দিলজিৎ দোসাঞ্ঝ, বোমান ইরানি এবং সুশান্ত সিং রাজপুতের মত অভিনয়শিল্পীরা অভিনয় করেছেন। এটি ২০১৮ সালের ২৩ ফেব্রুয়ারি মুক্তি পায়।

## অভিনয়শিল্পী
* সোনাক্ষী সিনহা
* রিতেশ দেশমুখ
* লারা দত্ত
* করণ জোহর
* দিলজিৎ দোসাঞ্ঝ
* বোমান ইরানি
* রানা দজ্ঞুবাতি
* সুশান্ত সিং রাজপুত

## সাউণ্ডট্রেক

চলচ্চিত্রটির সঙ্গীতটি সাজিদ-ওয়াজিদ দ্বারা রচিত।

## তথ্যসূত্র

## বহিঃসংযোগ
* 

বিষয়শ্রেণী:২০১৮-এর চলচ্চিত্র
বিষয়শ্রেণী:নিউ ইয়র্ক শহরে ধারণকৃত চলচ্চিত্র
বিষয়শ্রেণী:ভারতীয় হাস্যরসাত্মক চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র
বিষয়শ্রেণী:২০১৮-এর ত্রিমাত্রিক চলচ্চিত্র
বিষয়শ্রেণী:সালমান খানের সাংস্কৃতিক চিত্রায়ণ
সাময়িক কূটাভাস

থাম্ব|টাইম ট্রাভেলার প্যারাডক্স
**সাময়িক কূটাভাস** (বা প্যারাডক্স), **সময় কূটাভাস**, বা **সময় পরিভ্রমণ কূটাভাস** হল একটি কূটাভাস, যা আপাত দ্বন্দ্ব, বা সময় এবং সময় ভ্রমণের ধারণার সাথে সম্পর্কিত যৌক্তিক দ্বন্দ্ব। পদার্থবিজ্ঞানে, সাময়িক কূটাভাস দুটি বিস্তৃত ভাগে বিভক্ত: একটি হল সামঞ্জস্যপূর্ণ প্যারাডক্স, যা পিতামহের কূটাভাস উদাহরণ দ্বারা ব্যাখ্যা করা হয়; আর অপরটি হল কার্যকারণ লুপ বা ক্যাজুয়াল (রীতিবিবর্জিত বা খাপছাড়া) চক্র বা প্যাঁচ। সময় ভ্রমণের সাথে সম্পর্কিত অন্যান্য কূটাভাস হল ফার্মি কূটাভাস এবং স্বাধীন ইচ্ছাশক্তির কূটাভাসের একটি ভিন্নতা যা নিউকম্বের কূটাভাসসের মতো কার্যকারণ লুপ থেকে উদ্ভূত হয়।

## ক্যাজুয়াল লুপ বা রীতিবিবর্জিত/খাপছাড়া চক্র

যখন ভবিষ্যতের কোন ঘটনার দ্বারা অতীত পরিবর্তিত হয়ে যায়; আবার ঐ অতীত ঘটনার পরিবর্তনের কারণে ভবিষ্যতের সেই ঘটনাটা স্বভাবতই পরিবর্তিত হয়ে যায় (অর্থাৎ সেই প্রথমে উল্লেখিত ভবিষ্যতটি অন্য ভবিষ্যৎ হয়ে যায়), এই ঘটনাকে ক্যাজুয়াল লুপ বলে। দুটি ঘটয়াই তখন স্থান-সময়ে সহাবস্থান করে কিন্তু তাদের অতীত নির্দিষ্টভাবে খুঁজে পাওয়া যায় না। ক্যাজুয়াল লুপটি কোন ঘটনা, ব্যক্তি বা বস্তু, বা তথ্যের কারণে ঘটে থাকতে পারে। গল্প-উপন্যাসে ক্যাজুয়াল লুপ শব্দটির পরিবর্তে boot-strap paradox, predestination paradox বা ontological paradox এই শব্দগুলোও ব্যবহার করা হয়।

## দাদার প্যারাডক্স
যখন অতীত (যেকোন কারণেই হোক) পরিবর্তিত হয়ে যায়, আর এভাবে পরস্পরবিরোধী যে ঘটনার সূত্রপাত হয় তাকে কন্সিস্টেন্সি (মিলে যাওয়া) প্যারাডক্স বলে। একজন সময় পরিভ্রমণকারী যে ঘটনা ঘটেনি তা ঘটাতে পারবেন না, আর যেটি ঘটেছে তা ঘটাতে পারবেন। যা অতীতে ঘটেনি তা ঘটালে পরস্পরবিরোধী ঘটনার জন্ম দিতে পারে। অতীত পরিবর্তন করা সম্ভবপর হলেই কেবল এই প্যারাডক্সটি ঘটানো সম্ভব।

## ফার্মির প্যারাডক্স
"সময় পরিভ্রমণ সম্ভবপর হলে সময় পরিভ্রমণকারীরা কোথায় বা এখনো আসেনি কেন?" - সময় পরিভ্রমণ সংক্রান্ত ফার্মির প্যারাডক্সটি এভাবে বলা যেতে পারে। এর উত্তরে এরূপ বিভিন্ন উত্তর পাওয়া যায় - "সময় পরিভ্রমণ সম্ভব নয়" বা "ভবিষতের কোন ভ্রমণকারী সংঘাত সৃষ্টি হয় এমন কোন ঘটনা/স্থানে উপস্থিত হতে পারবে না" বা "তারা ছদ্মবেশ ধারণ করে ঘুরে বেড়ায় যাতে কেউ তাদের চিনতে/ সনাক্ত করতে না পারে"বা"সময় পরিভ্রমণ সম্ভব এবং তা একমাএ ভবিষ্যতে যাওয়ার জন্য সম্ভব" ইত্যাদি।

## তথ্যসূত্র

বিষয়শ্রেণী:সাময়িক কূটাভাস
বিষয়শ্রেণী:সময় ভ্রমণ
বিষয়শ্রেণী:পদার্থবিজ্ঞানের হেঁয়ালি
বিষয়শ্রেণী:পদার্থবিজ্ঞানে চিন্তার গবেষণা
বিষয়শ্রেণী:কার্যকারণ সম্পর্ক
আজিজনগর ইউনিয়ন

**আজিজনগর** বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।

## আয়তন
আজিজনগর ইউনিয়নের আয়তন ২৩,৬৮০ একর (৯৫.৮৩ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১২,৭০৯ জন। এর মধ্যে ১১,৪৩৮জন মুসলিম, ৬৬৫জন বৌদ্ধ, ৩৭১জন খ্রিস্টান, ২২৩জন হিন্দু ও ১২জন অন্যান্য ধর্মের অনুসারী।

নৃতাত্ত্বিকভাবে ১১,৬৮৩জন বাঙালি, ৪৯২জন‌ মারমা, ১৭৩জন ম্রো, ৩৪৫জন ত্রিপুরা ও ১৬জন অন্যান্য।

## অবস্থান ও সীমানা
লামা উপজেলার উত্তর-পশ্চিমাংশে আজিজনগর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে সরই ইউনিয়ন ও ফাইতং ইউনিয়ন; দক্ষিণে ফাইতং ইউনিয়ন, কক্সবাজার জেলার চকরিয়া উপজেলার কাকারা ইউনিয়ন ও কৈয়ারবিল ইউনিয়ন; পশ্চিমে কক্সবাজার জেলার চকরিয়া উপজেলার বড়ইতলী ইউনিয়ন ও হারবাং ইউনিয়ন এবং উত্তরে চট্টগ্রাম জেলার লোহাগাড়া উপজেলার চুনতি ইউনিয়ন অবস্থিত।

## প্রশাসনিক কাঠামো
আজিজনগর ইউনিয়ন লামা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
* ইসলামপুর
* চাম্বি
* পূর্ব চাম্বি
* আজিজনগর

## শিক্ষা ব্যবস্থা
২০১১ সালের আদমশুমারি অনুযায়ী আজিজনগর ইউনিয়নের সাক্ষরতার হার ৪৬.৪%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ৬টি প্রাথমিক বিদ্যালয় রয়েছে।

### শিক্ষা প্রতিষ্ঠান
;স্কুল এন্ড কলেজ
* চাম্বি উচ্চ বিদ্যালয় ও কলেজ

;মাদ্রাসা
* তামিরে মিল্লাত ইসলামিয়া দাখিল মাদ্রাসা

;প্রাথমিক বিদ্যালয়
* ইসলামপুর বি আলম সরকারি প্রাথমিক বিদ্যালয়
* চাম্বি সরকারি প্রাথমিক বিদ্যালয়
* চাম্বি (২) সরকারি প্রাথমিক বিদ্যালয়
* পূর্ব চাম্বি মুসলিমপাড়া সরকারি প্রাথমিক বিদ্যালয়
* সিপাহী আবদুর রাজ্জাক সরকারি প্রাথমিক বিদ্যালয়
* সিপাহী হাবিবুর রহমান সরকারি প্রাথমিক বিদ্যালয়

## যোগাযোগ ব্যবস্থা
আজিজনগর ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।

## হাট-বাজার
আজিজনগর ইউনিয়নের প্রধান হাট-বাজার হল আজিজনগর বাজার।

## জনপ্রতিনিধি
* বর্তমান চেয়ারম্যান: মোহাম্মদ জসিম উদ্দিন

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:লামা উপজেলার ইউনিয়ন